పర్యావరణం మార్పుల కారణంగా భారత్లో గత 30 ఏళ్లలో 59 వేల మంది ఆత్మహత్యఅమెరికాలో రెండు యూనివర్సిటీ పరిశోధకుల వెల్లడిలాస్ఏంజెలిస్, ఆగస్టు 1: పర్యావరణ మార్పు ప్రకృతికి హాని కలిగించడమే కాదు.. రైతుల ఆత్మహత్యలకూ కారణమవుతోందని అమెరికాకు చెందిన కాలిఫోర్నియా బర్కిలీ వర్సిటీ పరిశోధకుల అధ్యయనంలో తేలింది. భారతదేశంలో గత 30 ఏళ్లల్లో 59 వేల మంది రైతులు ఆత్మహత్యలు చేసుకోవడం వెనుక పరోక్ష కారణం ఇదేనని ఆ వర్సిటీ పరిశోధకులు వెల్లడించారు. వారి అధ్యయనం ప్రకారం.. 1980 తర్వాత భూ వాతావరణంలో మార్పులు మరింత వేగవంతమయ్యాయి. అదే సందర్భంలో రైతుల ఆత్మహత్యలు కూడా రెట్టింపయ్యాయి. ఈ ఆత్మహత్యల్లో 75ు అభివృద్ధి చెందిన దేశాల్లోనే జరుగుతున్నాయి. అందులో ఐదో వంతు బలవన్మరణాలు భారత్లోనే సంభవిస్తున్నాయి. మన దేశంలో 50 శాతానికి పైగా ప్రజలు వర్షాధారిత వ్యవసాయంపైనే ఆధారపడటం ఇందుకు ప్రధాన కారణం. మనదేశంలో పంటలు పండే సీజన్ అయిన జూన్ నుంచి సెప్టెంబర్ కాలంలో సగటున పెరిగే ఒక్కో డిగ్రీ ఉష్ణోగ్రతా.. దేశవ్యాప్తంగా 65 మంది రైతుల ఆత్మహత్యలకు కారణమవుతోంది. ఉష్ణోగ్రత 5 డిగ్రీలు పెరిగితే.. ఆత్మహత్యల సంఖ్యా అంతే స్థాయిలో పెరుగుతోంది. భూతాపం కారణంగా పంటలు ఎండి.. దిగుబడులు తగ్గి రైతులకు పెట్టుబడులు కూడా రాకపోవడమే ఇందుకు కారణం. మరోవైపు.. పంటలు పండని సీజన్లో వర్షాలు కురవకున్నా, ఎండలు ఎంతగా మండిపోయినా రైతు ఆత్మహత్యల సంఖ్య తక్కువగానే ఉంటోంది. ఈ రెండింటినీ బేరీజు వేసి పరిశోధకులు ఈ అంచనాకు వచ్చారు. ఈ నేపథ్యంలోనే.. 2050 నాటికి ప్రపంచవ్యాప్తంగా సగటు ఉష్ణోగ్రత 3 డిగ్రీలు పెరుగుతుందని, తద్వారా భవిష్యత్తులో అన్నదాతల ఆత్మహత్యలు మరింత పెరిగే ప్రమాదం ఉందని వారు ఆందోళన వ్యక్తం చేస్తున్నారు. ఆత్మహత్యలను నివారించేందుకు భారత ప్రభుత్వం 1.3 బిలియన్ డాలర్ల పంట బీమా పథకాన్ని ప్రవేశపెట్టింది. కానీ అది సరిపోదని, అప్పుల ఊబిలో చిక్కుకున్న అన్నదాతలను ఆదుకునేందుకు ప్రభుత్వం మరిన్ని చర్యలు చేపడితేనే ఆత్మహత్యల రేటును తగ్గించవచ్చని పరిశోధకులు నిర్ధారించారు. ఇండియన్ నేషనల్ క్రైం రికార్డ్స్ బ్యూరో అందించిన వివరాల ఆధారంగా భారత్లోని 32 రాష్ట్రాల్లో 1967 - 2013 మధ్య కాలంలో పర్యావరణ మార్పు, వర్షాభావం, పంటలు ఎండిపోవడం, రైతుల ఆత్మహత్యల మధ్య సంబంధంపై వారు ఈ అధ్యయనాన్ని నిర్వహించి నివేదిక వెలువరించారు.
paryaavaranam maarpula kaaranamgaa bhaaratlo gatha 30 ellalo 59 vela mandi aatmahatyaamerikaalo rendu university parisodhakula velladilassenjils, aagastu 1: paryaavarana maarpu prakrutiki haani kaliginchadame kaadu.. raitula aatmahatyalakuu kaaranamavutondani americaku chendina california barkili versity parisodhakula adhyayanamlo telindi. bhaaratadesamlo gatha 30 ellallo 59 vela mandi raitulu aatmahatyalu chesukovadam venuka paroksha kaaranam idenani aa versity parisodhakulu velladinchaaru. vaari adhyayanam prakaaram.. 1980 tarvaata bhoo vaataavaranamlo maarpulu marinta vegavantamayyaayi. adhe sandarbhamlo raitula aatmahatyalu kuudaa rettimpayyaayi. ee aatmahatyallo 75u abhivruddhi chendina deshallone jarugutunnaayi. andulo aido vantu balavanmaranaalu bhaaratlone sambhavistunnaayi. mana desamlo 50 saataaniki paiga prajalu varshaadhaarita vyavasaayampaine aadhaarapadatam induku pradhaana kaaranam. manadesamlo pantalu pande seasen ayina joon nunchi september kaalamlo sagatuna perige okko digri ushnograta.. desavyaaptamgaa 65 mandi raitula aatmahatyalaku kaaranamavutondi. ushnograta 5 degreelu perigithe.. aatmahatyala sankhya anthe sthaayilo perugutondi. bhootaapam kaaranamgaa pantalu endi.. digubadulu taggi raitulaku pettubadulu kuudaa rakapovadame induku kaaranam. marovaipu.. pantalu pandani seejanlo varshaalu kuravakunna, endalu entagaa mandipoyina raitu aatmahatyala sankhya takkuvagaane untondi. ee rendintinii bereeju vesi parisodhakulu ee anchanaaku vachaaru. ee nepathyamlone.. 2050 naatiki prapanchavyaaptamgaa sagatu ushnograta 3 degreelu perugutundani, tadwara bhavishyattulo annadaatala aatmahatyalu marinta perige pramaadam undani vaaru aandolana vyaktam chestunnaru. aatmahatyalanu nivaarinchenduku bhaarata prabhutvam 1.3 billian dalarla panta beema pathakaanni pravesapettindi. cony adhi saripodani, appula oobilo chikkukunna annadaatalanu aadukunenduku prabhutvam marinni charyalu chepadithene aatmahatyala retunu tagginchavacchani parisodhakulu nirdhaarinchaaru. indian neshanal kraim records beuro andinchina vivaraala aadhaaramgaa bhaaratloni 32 rashtrallo 1967 - 2013 madhya kaalamlo paryaavarana maarpu, varshaabhaavam, pantalu endipovadam, raitula aatmahatyala madhya sambandhampai vaaru ee adhyayanaanni nirvahinchi nivedika veluvarinchaaru.